Държавен вестник, бр. 41, 2008 г., стр. 89

Б Р О Й  41
Д Ъ Р Ж А В Е Н   В Е С Т Н И К
С Т Р .  89
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
Наредба за изменение на Наредба № 7 от 2003 г.
за правила и нормативи за устройство на от-
делните видове територии и устройствени зони
(обн., ДВ, бр. 3 от 2004 г.; изм. и доп., бр. 10 от
2005 г.; Решение № 653 на ВАС от 2005 г. —бр.
11 от 2005 г.; изм. и доп., бр. 51 от 2005 г.; Реше-
ние № 7028 на ВАС от 2005 г.—бр. 63 от 2005 г.)
§ 1. Глава дванадесета “а” “Устройство на
Черноморското крайбрежие” с чл. 48а—48ж се
отменя.
§ 2. В чл. 82 се създават ал. 4 и 5:
“(4) Когато покриването на заварената кал-
канна стена води до нарушаване на други нор-
мативи за височини и разстояния, с работен
устройствен план, когато се изисква такъв, или
с инвестиционен проект може да се предвиди
непокриване на част от калканната стена.
(5) При стръмни улици с наклон над 10 на
сто се допуска непокриване на част от калкан-
ната стена на по-високо разположената сграда,
но не повече от 1,0 м.”
§ 3. В § 2а от допълнителните разпоредби
т. 1, 2, 3, 4 и 5 се отменят.
Министър: А. Гагаузов
17285
КОМИСИЯ ЗА РЕГУЛИРАНЕ
НА СЪОБЩЕНИЯТА
Регулаторна политика за управление на ра-
диочестотния спектър за граждански нужди
Въведение
Настоящата регулаторна политика за управ-
ление на радиочестотния спектър за гражданс-
ки нужди се изготвя от Комисията за регулира-
не на съобщенията в изпълнение на разпоред-
бата на чл. 32, т. 1, буква “а” от Закона за елек-
тронните съобщения.
При изработването на регулаторната поли-
тика са взети предвид държавната политика по
планиране и разпределение на радиочестотния
спектър и тенденциите в развитието на елект-
ронните съобщения в световен и европейски
мащаб, отчитайки необходимостта от управле-
ние на радиочестотния спектър съгласно раз-
поредбите на Радиорегламента на Международ-
ния съюз по далекосъобщения, решенията и
препоръките на Европейската комисия и Ко-
митета за електронни съобщения към Европейс-
ката конференция по пощи и далекосъобщения.
При управлението на радиочестотния спектър
Комисията за регулиране на съобщенията спазва
принципите на законоустановеност, предвиди-
мост, прозрачност, публичност, консултативност,
равнопоставеност, пропорционалност, неутрал-
ност по отношение на използваните технологии
и/или предоставяните услуги и свеждане на регу-
латорната намеса до минимално необходимата.
Регулаторната политика определя основни-
те цели, механизми и подходи за управление на
радиочестотния спектър за граждански нужди
до края на 2010 г., като при необходимост ще
бъде актуализирана и преди този срок.
1. Основни цели
В съответствие със своите правомощия Ко-
мисията за регулиране на съобщенията си пос-
тавя следните цели относно управлението на
радиочестотния спектър за граждански нужди:
• създаване на условия за развитие на конку-
рентен съобщителен сектор и развитие на биз-
неса с оглед увеличаване до възможната степен
на социалните и икономическите ползи, произ-
тичащи от използването на радиочестотния
спектър;
• осигуряване на условия за лесен и бърз
достъп до радиочестотен ресурс и въвеждане на
нови технологии;
• осигуряване на гъвкаво, ефективно и без
радиосмущения използване на радиочестотния
спектър;
• насърчаване изграждането и развитието на
общоевропейски мрежи и услуги;
• въвеждане на съвременни, качествени и
достъпни за крайния потребител електронни
съобщителни услуги.
2. Механизми за управление на спектъра
При управлението на радиочестотния спек-
тър се прилагат следните механизми:
2.1. Даване право на ползване на радиочес-
тотен спектър
2.1.1. Ползване на радиочестотен спектър,
който не е необходимо да бъде индивидуално
определен
Честотният ресурс, който не е предмет на
издаване на разрешение за ползване на индиви-
дуално определен ограничен ресурс—радиочес-
тотен спектър, се използва за осъществяване
на електронни съобщения от неограничен брой
лица при спазване на едни и същи регулаторни
и технически изисквания.
Електронни съобщения за собствени нужди
се осъществяват свободно при спазване на раз-
поредбите на Правилата за осъществяване на
електронни съобщения чрез радиосъоръжения,
които ползват радиочестотен спектър, който
не е необходимо да бъде индивидуално опреде-
лен. Обществени електронни съобщения чрез
мрежи, ползващи спектър, който не е предмет
на издаване на разрешение, се осъществяват при
спазване на разпоредбите на Общите изисква-
ния при осъществяване на обществени елект-
ронни съобщения след подаване на уведомле-
ние до Комисията за регулиране на съобщени-
ята. В тези случаи радиосъоръженията работят
съвместно в едни и същи честотни ленти, като
не причиняват вредни смущения и не претенди-
рат за защита от вредни смущения, произхож-
дащи от други ползватели, при условие че не се
нарушават изискванията за несъздаване на сму-